Publication: Magyar Közlöny
Issue: MK-2006-106 (Year: 2006, Number: 106)
Era: 2004-2010
Section: 295/2005. (XII. 23.) Korm. rendelet (a továbbiakban: R.)
Paragraph Index: 165

2. Azok a Magas Szerzõdõ Felek és fegyveres összeütközésben résztvevõ felek, amelyek használtak vagy elhagytak háborúból visszamaradt robbanószerkezetté válható robbanótestet, közvetlenül a harci cselekmények végeztével, amilyen mértékben kivitelezhetõ, e felek jogos biztonsági érdekeinek függvényében, kötelesek az ily módon rendelkezésre álló információt a szennyezett körzet felett ellenõrzést gyakorló fél vagy felek rendelkezésére bocsátani. Ez történhet kétoldalú alapon, vagy egy közös megegyezés alapján kijelölt harmadik félen, így többek között az Egyesült Nemzetek Szervezetén, vagy kérés alapján más érintett szervezeteken keresztül, amelyekkel kapcsolatban az információt átadó fél megbizonyosodott arról, hogy azok végzik, vagy végezni fogják a szennyezett körzetben a kockázatokkal foglalkozó felvilágosító tevékenységet és a háborúból visszamaradt robbanószerkezetek megjelölését és az azoktól való mentesítést.

Source: https://magyarkozlony.hu/hivatalos-lapok/16cb84f4d3d01d639cada18821ba66cc53c123fb/dokumentumok/c87c3f354c850737df424a36f5b892c17d1115e5/letoltes